**SKÅLSETE**

**Høgdemeter over havet:** 550 m

**Lengde:** ca 1,5 km

**Tid:** 20 - 30 min frå parkering på Høgde, ein veg.

**Gradering:** Lett tur.

**Vegskildring:**
Køyr til Havås og fortset vidare på Krokavassvegen til Høgde. (bompengar kr. 50,-) Parker bilen her.
Gå tilbake ca. 300 m langs Krokavassvegen, samme veg som du kom, til skiltet med “Skålsete, Gamlevegen” i svingen. Her startar den gamle stølsvegen. Stien går nedover i svak helling gjennom bjørkeskogen ned til Skålsete. Stien er lett å gå og godt merka. Når du kjem til bekken, rett før selet på Skålsete, er det merka vidare til Håtjørn. MEN du skal over bekken og bort til selet.

**Turkassa** heng på selet.

**Turtips 1:**

Frå Skålsete kan du følge merkinga vidare mot Håtjørn. (Skiltet ved bekken). Fint tur og flott utsikt!

Frå Håtjørn kan du gå stien attende til parkeringsplassen på Høgde.

**Turtips 2:**

Rundtur: Høgde - Håtjørn - Skålsete - Høgde

**Turtips 3:**

Du kan naturlegvis køyre til Skålsete. Men dette er ikkje å anbefale. Hugs dette er stølstrim, ikkje biltrim.

GOD TUR!